CELEX: 62014TA0128
Language: da
Date: 2018-10-04 00:00:00
Title: Sag T-128/14: Rettens dom af 4. oktober 2018 — Daimler mod Kommissionen (Aktindsigt — forordning (EF) nr. 1049/2001 — dokumenter vedrørende en procedure indledt i henhold til artikel 29 i direktiv 2007/46/E, som giver en medlemsstat mulighed for at nægte registrering af køretøjer, der udgør en alvorlig fare for færdselssikkerheden eller i alvorlig grad skader miljøet eller folkesundheden — afslag på aktindsigt — undtagelsen vedrørende beskyttelsen af inspektioner, undersøgelser og revision — generel formodning — Århus-konventionen — afslag på aktindsigt i sagsakterne — artikel 41 i chartret om grundlæggende rettigheder)

26.11.2018   
            
            
               DA
            
            
               Den Europæiske Unions Tidende
            
            
               C 427/36
            
         
      Rettens dom af 4. oktober 2018 — Daimler mod Kommissionen
      (Sag T-128/14) (1)
      
      (Aktindsigt - forordning (EF) nr. 1049/2001 - dokumenter vedrørende en procedure indledt i henhold til artikel 29 i direktiv 2007/46/E, som giver en medlemsstat mulighed for at nægte registrering af køretøjer, der udgør en alvorlig fare for færdselssikkerheden eller i alvorlig grad skader miljøet eller folkesundheden - afslag på aktindsigt - undtagelsen vedrørende beskyttelsen af inspektioner, undersøgelser og revision - generel formodning - Århus-konventionen - afslag på aktindsigt i sagsakterne - artikel 41 i chartret om grundlæggende rettigheder)
      (2018/C 427/44)
      Processprog: tysk
      
         Parter
      
      
         Sagsøger: Daimler AG (Stuttgart, Tyskland) (ved advokaterne C. Arhold, B. Schirmer og N. Wimmer)
      
         Sagsøgt: Europa-Kommissionen (først ved F. Clotuche-Duvieusart, derefter ved G. Wilms og F. Clotuche-Duvieusart og endelig ved H. Krämer og F. Clotuche-Duvieusart, som befuldmægtigede, bistået af først advokat R. Van der Hout, derefter advokaterne R. Van der Hout og C. Wagner)
      
         Intervenienter til støtte for sagsøgte: Rådet for Den Europæiske Union (ved M. Simm og A. Jensen, som befuldmægtigede) og Europa-Parlamentet (ved N. Görlitz og L. Visaggio, som befuldmægtigede)
      
         Sagens genstand
      
      Påstand støttet på artikel 263 TEUF om annullation af Kommissionens afgørelse Ares(2013) 3715941 af 13. december 2013 om afslag på at give sagsøgeren aktindsigt i dokumenterne vedrørende den procedure, som Den Franske Republik har indledt i henhold til artikel 29 i Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) (EUT 2007, L 263, s. 1).
      
         Konklusion
      
      
                  1)
               
               
                  Europa-Kommissionens afgørelse Ares(2013) 3715941 af 13. december 2013 om afslag på at give Daimler AG aktindsigt i dokumenterne vedrørende den procedure, som Den Franske Republik har indledt i henhold til artikel 29 i Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv), annulleres.
               
            
                  2)
               
               
                  Kommissionen bærer sine egne omkostninger og betaler de af Daimler afholdte omkostninger.
               
            
                  3)
               
               
                  Rådet for Den Europæiske Union og Europa-Parlamentet bærer deres egne omkostninger.
               
            
         (1)  EUT C 151 af 19.5.2014.